ಎದ್ದೇಳಿ, ದನಿ ಎತ್ತಿ, ಮುಂದಿನ ವರ್ಷ ಮಾರ್ಚ್ ವರೆಗೂ ಬಿಜೆಪಿ ವಿರುದ್ಧ ಸಂಘರ್ಷ ಮುಂದುವರೆಸಿ: ಸಿದ್ದರಾಮಯ್ಯ ಮಂಗಳೂರು: ಎದ್ದೇಳಿ, ದನಿ ಎತ್ತಿ, ಮುಂದಿನ ವರ್ಷ ಮಾರ್ಚ್ ವರೆಗೂ ಬಿಜೆಪಿ ವಿರುದ್ಧ ಸಂಘರ್ಷ ಮುಂದುವರೆಸಿ ಎಂದು ಪಕ್ಷದ ಸ್ಥಳೀಯ ನಾಯಕರಿಗೆ ಸಿದ್ದರಾಮಯ್ಯ ಹೇಳಿದ್ದಾರೆ. ಕಾಂಗ್ರೆಸ್ನ ವಿಭಾಗೀಯ ಪ್ರತಿನಿಧಿಗಳ ಸಂಕಲ್ಪ ಸಮಾವೇಶದಲ್ಲಿ ಮಾತನಾಡಿದ ಅವರು, ಇನ್ನು 2,3 ವರ್ಷದಲ್ಲಿ ಚುನಾವಣೆ ಬರಲಿದೆ ಅಲ್ಲಿಯವರೆಗೂ ಸಂಘಟನೆ, ಸಂಘರ್ಷ ನಿರಂತರ ನಡೆಯುತ್ತಲ ಇರಬೇಕು. ಯಾವ ವಿಚಾರಕ್ಕೆ ಹೋರಾಟ ಮಾಡಬೇಕು ಎಂಬುದೂ ಕೂಡ ಮುಖ್ಯ ಎಂದು ಹೇಳಿದ್ದಾರೆ. ಅಲ್ಲದೆ, 7 ಕೆಜಿ ಉಚಿತ ಅಕ್ಕಿ, ನರೇಗಾ ಯೋಜನೆ ಇರದಿದ್ದರೆ, ಲಾಕ್ಡೊನ್ ಸಮಯದಲ್ಲಿ ಜನ ಉದ್ಯೋಗಆಹಾರದ ಸಮಸ್ಯೆ ಸಿಲುಕುತ್ತಿದ್ದರು. ಆದರೆ, ಇದರ ನೆಪದಲ್ಲಿ ಸರ್ಕಾರ ಲೂಟಿ ಹೊಡೆದಿದೆ. ಅಂದು ಸಾವು ಸಂಭವಿಸಿದ ಕೂಡಲೇ ಕೋಮು ಬಣ್ಣ ಹಚ್ಚಿದರು. ಈ ಸರಣಿ ಹತ್ಯೆ ನಡೀತಾ ಇದೆ. ನೀವು ಈಗಲೂ ಜನಾಭಿಪ್ರಾಯ ರೂಪಿಸದಿದ್ದರೆ, ಪಕ್ಷ ಅಧಿಕಾರಕ್ಕೆ ಬರಲು ಹೇಗೆ ಸಾಧ್ಯ ಎಂದು ಪಕ್ಷದ ಪ್ರತಿನಿಧಿಗಳನ್ನು ಪ್ರಶ್ನಿಸಿದರು.